Liguria

Liguria Italiako eskualdea da, ipar-mendebaldean dagoena. Izen bereko itsasoaren kostaldean dago.

5.416 km2 ditu, eta 1.617.000 biztanle. Hiriburua Genova da.

Izena antzinatik dator, antzinako ligurrak bertan bizi baitziren.

Geografia 
Genovako golkoaren ertzean dago, Frantziako mugaren eta Magrako estuarioaren artean.

Mugakideak 

Iparraldean Piemonte, hegoaldean Liguriako itsasoa, ekialdean Emilia-Romagna eta Toskana, eta mendebaldean Itsas Alpeak (Frantzia) mugakide ditu.

Probintziak 
Lau lurralde ditu:
 Genova
 Imperia
 La Spezia
 Savona

Hiri nagusiak 

Genova, Imperia, La Spezia, Rapallo, Sanremo, Savona eta Ventimiglia.

Orografia 

Liguriako eskualdea oso menditsua da, eta itsasertzak malkartsuak. Genovako hiriaren mendebalean (Liguriako Alpeak, Saccarello mendia, 2.200 m) eta ekialdean (Liguriako Apeninoak, Magiorasca mendia, 1.803 m) daude gailur nagusiak.

Ekonomia 

Italiako eskualderik aberatsenetakoa da. Itsasertzean loreak lantzen dira (Italiako arrosa eta krabelin gehienak bertan hazten dira) eta industriak garrantzi handia du, Genovan, La Spezian eta Savonan batez ere: altzairugintza eta metalurgia astuna (Cornegliano, Genova), petrolio findegiak (Savona, La Spezia) eta ontzigintza (Genova, La Spezia) dira industria jarduera nagusiak. Turismoak ere garrantzi handia du bai itsasertzean bai barnealdean. Itsas portuak (Genova, Savona eta La Spezia) ere jarduera handikoak dira.

Liguriar ospetsuak 
 Benedikto XV.a
 Urbano VII.a

Irudi galeria

Kanpo estekak 
  Webgune ofiziala
  Holiday Liguria

Erreferentziak 

Liguria